Det var sandsynligvis for høj fart, der var årsag til en trafikulykke, hvor en 18-årig mand mistede livet.

En 18-årig mand mistede fredag aften livet, da han kørte galt på Hobrovej i Støvring. Manden mistede sandsynligvis kontrollen over sin bil, fordi han kørte for hurtigt. Ifølge vagtchef hos Nordjyllands Politi, Karsten Højrup Kristensen, mistede manden herredømmet over bilen. Han kørte over i den modsatte vejbane og endte med at flyve 20-30 meter gennem luften inden han ramte ind i et træ i en have. Her væltede bilen om på siden, og føreren blev kastet ud af køretøjet. Han døde umiddelbart efter af sine kvæstelser. Redningsmandskab nåede hurtigt frem, men trods gentagne forsøg på at genoplive den 18-årige, lykkedes det ikke. Den 18-åríge mand var fra lokalområdet. De pårørende er underrettet om ulykken.